Here is a page extracted from Wikipedia that may contain CSS, HTML, and a lot of unformatted text.

Title: Retascón
Content: Retascón ye un municipio aragonés de la provincia de Zaragoza, situato en la comarca de lo Campo de Daroca. La suya población ye de 94 habitants (2006), en una superficie 25,2 km²

Toponimia 
Lo toponimo Retascón presenta la radiz tasca, lo sufixo -ón (tascón ye documentau en l'aragonés de Sobrepuerto y d'Ansó), y lo prefixo re-, que refuerza lo signicau intrinseco d'un vocable.

Encara que se remonte a la palabra tasca, no ye claro lo suyo significau, porque en aragonés esta palabra presenta diferents significaus que chiran arredol de "hierba", "pastura", "prau", "torrueco con hierba" y "mescla de tierra y hierba que se puet fer servir como material de construcción de cabanas u cequias", y porque esta palabra existe tamién en atras luengas iberorromanicas con atros significaus. Dende lo galaicoportugués tasca, (que significa inicialment "casa en una zona de pastura") amaneixió un significau pareixiu a "tabierna" que ampró lo castellano cheneralizando-se con él. En caso de remontar-se a l'aragonés tasca de los repobladors medievals tendríanos dos explicacions: Una se referiría a torruecos grans de tierra y atra a grans extensions de hierba densa y baixa en lo cabalto de lo barranco, que representa un paso natural u puerto pa puyar a la plataforma estructural y ir a atras localidaz.

Dende l'inte que tascón significa en aragonés de Sobrepuerto "troz de tierra y céspet pa reparar una cequia u pa contener-la" u en ansotano "torrueco de gran mida con hierba", y tenendo en cuenta que Retascón ye en un barranco que creba la vertient d'una plataforma estructural con muita pendient, ye posible que lo toponimo se relacione con masas de tierra grans producto de los movimientos de ladera u de la erosión en cheneral. En benasqués existe la palabra tascón con lo significau de "falca" u "estaca" pa fixar cualquecosa, en continuidat cheografica con lo catalán tascó y sin probable relación con este toponimo.

Cheografía 
Retascón ye en un racón que han esgarrapau uns barrancos en una plataforma estructural de materials terciarios por la suya versant ueste baixando ta Daroca.

Mugas 
Lo suyo termin muga con Villarroya, Nombrevilla, Daroca, Manchons, Langa, Torralbiella y Mainar.

Demografía

Administración

Reparto de concellers

Alcaldes

Fiestas 
Sant Bertolomeu, tercera semana d'agosto.